stanford-oval/wikipedia huggingface dataset:
PBS Kids
היסטוריה

PBS שידרה תוכניות לילדים כמו רחוב סומסום, שכונת מיסטר רוג'רס (וגם את הסדרה השנייה שלה טיגי הטיגריס) וקשת קשת; לפני 1993, תוכניות אלו שודרו תחת מיתוג כללי של PBS. באוגוסט 1993, PBS הציגו מיתוג חדש לתוכניות הילדים שלהם הכוללות את "The P-Pals" (בעברית: דמויות ה - פ), דמויות מונפשות המעוצבות כמו לוגו PBS שעודדו מיומנויות כמו איסוף מידע, הערכה עצמית, שיתוף פעולה והשגת יעדים במודעות ביניים שפותחו במיוחד. המסגרת ל-PBS Kids הוקמה כחלק מיוזמת "מוכן ללמוד" של PBS, פרויקט שנועד להקל על הגישה של תכנות חינוכיות לגיל הרך לילדים מוחלשים. ב-11 ביולי 1994, PBS ארזו מחדש את התוכניות החינוכיות של הילדים הקיימות שלהם כגוש חדש בשם "PTV", המשודר ב-11 תחנות חברות בעת ההשקה. בנוסף לתכנות חינוכיות מתוכננות, PTV שילבה גם תוכן ביניים עם ה-P-Pals בעולם הבדיוני שלהם "PTV Park" לילדים צעירים יותר. ילדים מבוגרים יותר היו ממוקדים עם מודעות ביניים של לייב אקשן וסרטוני מוזיקה.
תוכניות של PBS Kids ששודרו בישראל

חלק מתכני הערוץ שודרו בישראל בערוצים שונים, ביניהם ערוץ הילדים, לוגי, כאן חינוכית וערוץ הופ!, להלן רשימה הכוללת חלק מהן:
ארתור (Arthur) (משודר גם בערוץ הילדים ולוגי)
אוטובוס הקסמים (The Magic School Bus) (משודר גם בערוץ הילדים ולוגי)
קאיו (Caillou) (משודר גם בערוץ הופ!)
קליפורד (Clifford the Big Red Dog) (משודר גם בערוץ הופ!)
רחוב סומסום (Sesame Street) (בארצות הברית משודר ב-PBS kids, בבריטניה משודר ב-CBeebies ובישראל משודר בערוץ הופ!)
אחים וחיות אחרות (Wild Kratts) (משודר גם בערוץ לוגי)
ג'ורג' הסקרן (Curious George) (משודר גם בלוגי ויויו)
דן מדען (Sid the Science Kid)
טלטאביז (Teletubbies)
טלטאביז בכל מקום (Teletubbies Everywhere)
מרדף ברשת (Cyberchase)
טימותי הולך לבית הספר (Timothy Goes to School)
משפחת דובישטיין (The Berenstain Bears)
שירי אוהבת ללמוד (Betsy's Kindergarten Adventures)
יוצאים לטיול עם חתול תעלול (The Cat in the Hat Knows a Lot About That)
טיגי הטיגריס (Daniel Tiger's Neighborhood)
בית הספר לגיבורים (Hero Elementary)
יוצאים לחקור עם אלינור (Elinor Wonders Why)
רכבת הדינוזאורים (Dinosaur Train)
קדימה לונה! (!Let's Go Luna)
מרתה מדברת (Martha Speaks)
טבע של חתול (Nature Cat)
ים + מיאו (Peg + Cat)
ספלאש ובאבלס (Splash and Bubbles)
סופר וואי! (!Super Why)
כוח מילולית (WordGirl)
דניאל והמוזיאון הסודי (Xavier Riddle and the Secret Museum)
זובומפו (Zoboomafoo)
אנג'לינה בלרינה (Angelina Ballerina)
בובה
מיילו 2021
פנו דרך לנאדי (Make Way for Noddy)
תומאס הקטר וחברים (Thomas & Friends)
בוב הבנאי (Bob the Builder)
החברים של ברני (Barney & Friends)
מנורה מבטחים פנסיה וגמל

| --- | --- |

 נתונים כלליים
 סוג:  חברה ציבורית
 חברת אם:  מנורה מבטחים החזקות
 משרד ראשי:  מגדל מנורה מבטחים, רמת גן
 ענפי תעשייה:  ביטוח 
 מוצרים עיקריים:  קרנות פנסיה, קופות גמל וקרנות השתלמות
 יו"ר:  ערן גריפל
 מנכ"ל:  איתי יעקב
  
 http://www.menoramivt.co.il
 
סמליל מבטחים קרנות פנסיה בע"מ, לאחר ההפרדה מהקרן הוותיקה
סמליל מבטחים החדשה לאחר המיזוג עם מנורה
מנורה מבטחים פנסיה וגמל (לשעבר מנורה מבטחים פנסיה ומבטחים קרנות פנסיה) מקבוצת מנורה מבטחים, היא החברה המנהלת הגדולה ביותר בישראל למוצרי פנסיה וקופת גמל. נכון ליום 30.09.2024, החברה מנהלת נכסים בסך של כ-296 מיליארד ש"ח. מנורה מבטחים פנסיה וגמל מנהלת את קרן הפנסיה הגדולה במדינה, מנורה מבטחים פנסיה (לשעבר "מבטחים החדשה"), שלה מעל 1,100,000 עמיתים וכן כ-70 מסלולי קופות גמל, לרבות קופת גמל להשקעה וקרנות השתלמות.
נכון ליום 30.09.2024, למנורה מבטחים פנסיה וגמל נתח שוק של כ-28.39% מקרנות הפנסיה החדשות והיא קרן הפנסיה החדשה הגדולה ביותר בישראל.
מרכז החברה נמצא במגדל מנורה מבטחים ברמת גן.
היסטוריה

קרן "מבטחים החדשה" הוקמה בשנת 1995, בעקבות הרפורמה הראשונה בקרנות הפנסיה, אשר גרמה לסגירת הקרנות הוותיקות מפני הצטרפות עמיתים חדשים.
בשנת 2004 נרכשה "מבטחים החדשה" על ידי מנורה חברה לביטוח (בעוד שקרן מבטחים הוותיקה עברה לניהול עמיתים).
בשנת 2006, בעקבות רכישת הקרן, שונה שם חברת האם, "מנורה החזקות בע"מ" ל"מנורה מבטחים החזקות בע"מ".
במאי 2007 שונה שם החברה מ"מבטחים קרנות פנסיה בע"מ" ל"מנורה מבטחים פנסיה בע"מ".
בשנת 2008, בעקבות חתימה על צו הרחבה בנושא פנסיית חובה, זכתה החברה במכרז שערכה ההסתדרות ובמסגרתו היא מבטחת יחד עם קרנות פנסיה אחרות את מבוטחי פנסיית החובה במשק.
בדצמבר 2013 מוזגה מנורה מבטחים פנסיה עם החברה מנורה מבטחים גמל והיום מנוהלת כלל פעילות הפנסיה, הגמל והשתלמות של קבוצת מנורה מבטחים החזקות בחברת "מנורה מבטחים פנסיה וגמל".
בעלי עניין

מנורה מבטחים פנסיה וגמל היא חברה בת בבעלות מלאה של מנורה מבטחים החזקות.
יו"ר מועצת המנהלים הוא ערן גריפל, המנכ"ל הוא איתי יעקב והאקטואר הראשי הוא עמית רוזן.
קרן הפנסיה מבטחים החדשה

קרן הפנסיה "מנורה מבטחים פנסיה" היא בבעלותה של מנורה מבטחים פנסיה וגמל ומנוהלת על ידה.
החברה מציעה מגוון מסלולי השקעה, ביניהם גם מסלולי יעד לפרישה, המתאימים את תמהיל ההשקעה שלהם לטווח שנותר לחוסך עד לפרישה לפנסיה. באופן זה, רמת הסיכון במסלול ההשקעה פוחתת ככל ומתקרב מועד הפרישה. כיום מנהלת מנורה מבטחים פנסיה 22 מסלולי השקעה, בהם מסלול השקעה שזכה באישור בד"ץ העדה החרדית, שהכספים בו מושקעים בהתאם לכללי ההלכה, וכן מסלול גלאט.
בשנת 2023 זכתה החברה בפעם ה-13 בתואר קרן הפנסיה של השנה על ידי מגזין הביטוח עדיף ועיתונאי הביטוח והפיננסים בישראל. כמו כן, נבחרה חברת מנורה מבטחים כסופרברנד על ידי ציבור הצרכנים בישראל.
הערות שוליים

↑  הרפורמה הראשונה בקרנות הפנסיה בישראל התרחשה בשנת 1995, נבעה מגירעונות אקטואריים שעוררו חשש שהקרנות לא תהיינה מסוגלות לעמוד בתשלומים העתידיים. הרפורמה קבעה שהקרנות שהיו פעילות באותה עת לא יקלטו יותר עמיתים חדשים. במקביל נפתחו קרנות חדשות להצטרפותם של עובדים חדשים, בתנאים שונים מאשר היה מקובל
↑  ינאי אלפסי, מנורה זכתה במבטחים: הציעה 710 מיליון ש', באתר ynet, 2 בספטמבר 2004
↑  מנורה מבטחים החזקות בע"מ (לשעבר: מנורה החזקות בע"מ) דוח תקופתי לשנת 2006
↑  פסק דין - מנורה מבטחים פנסיה בע"מ נ' משה שפושניק בע"מ, באתר PsakDin
סוזן ווצ'יצקי

| --- | --- |
ווצ'יצקי, 2016
ווצ'יצקי, 2016
 לידה:  5 ביולי 1968 מחוז סנטה קלרה, קליפורניה, ארצות הברית
 פטירה:  9 באוגוסט 2024 (בגיל 56) פאלו אלטו, קליפורניה, ארצות הברית 
 מדינה:  ארצות הברית 
 השכלה:  אוניברסיטת קליפורניה בסנטה קרוז (1993)  בית הספר לניהול ע"ש אנדרסון של אוניברסיטת קליפורניה בלוס אנג'לס (1998)  אוניברסיטת הרווארד (1990)  הרווארד קולג'  תיכון גאן 
 מעסיק:  חברת גוגל 
 תפקיד:  מנכ"לית יוטיוב
 בן או בת זוג:  דניס טרופר (1998–2024) 
 מספר צאצאים:  5 
 פרסים והוקרה:  רשימת 100 הנשים החזקות בעולם של מגזין פורבס (2011, 2012, 2013, 2014, 2015, 2016, 2017) 
 חתימה:   
 
סוזן דיאן ווצ'יצקי (באנגלית Susan Diane Wojcicki;‏
5 ביולי 1968 –  9 באוגוסט 2024) הייתה אשת עסקים יהודייה-אמריקאית שהייתה מנכ"לית יוטיוב מ-2014 עד ל-2023. ההון האישי שלה, נכון ל-2024, הוערך ב-800 מיליון דולר.
ביוגרפיה

ווצ'יצקי היא בתם של אסתר ווצ'יצקי, מחנכת יהודייה ממוצא רוסי, וסטנלי ווצ'יצקי, פרופסור לפיזיקה באוניברסיטת סטנפורד ממוצא פולני אמריקאי.
ווצ'יצקי גדלה בקמפוס של אוניברסיטת סטנפורד ולמדה בבית הספר גאן בפאלו אלטו שבקליפורניה, בו הייתה כותבת בעיתון בית הספר.
ווצ'יצקי למדה היסטוריה וספרות באוניברסיטת הרווארד וסיימה בהצטיינות בשנת 1990, היא תכננה להמשיך בלימודי כלכלה אך שינתה את תוכניותיה כאשר גילתה את העולם הטכנולוגי.
נוסף על כך, היה לה תואר בכלכלה מאוניברסיטת קליפורניה בסנטה קרוז ובשנת 1998 קיבלה תואר שני במנהל עסקים מבית הספר אנדרסון למנהלים השייך לאוניברסיטת קליפורניה בלוס אנג'לס.
ביוגרפיה > קריירה

ווצ'יצקי עבדה כמשווקת בחברת אינטל.
עם הקמת חברת גוגל בספטמבר 1998, שכרו מייסדי החברה, לארי פייג' וסרגיי ברין משרד במוסך של משפחת ווצ'יצקי במנלו פארק, ובשנת 1999 הפכה ווצ'יצקי למנהלת השיווק הראשונה של חברת גוגל, שם עבדה על תוכניות השיווק הראשונות של החברה וכן על שרבוטי גוגל דודל הראשונים.
עד ל-2023 שימשה כמנכ"לית יוטיוב. חצי שנה לאחר מות בנה ממנת יתר, נפטרה ממחלת הסרטן.
ביוגרפיה > חיים אישיים

היו לה שתי אחיות, ז'נט ווצ'יצקי, ואן ווצ'יצקי מייסדת חברת 23andMe.
בן זוגה היה דניס טרופר, והיו להם חמישה ילדים.
ווצ'יצקי נפטרה ב-9 באוגוסט 2024, לאחר שחלתה בסרטן הריאה מסוג תאים קטנים (Small Cell Lung Carcinoma).
הערות שוליים

↑  Susan Wojcicki, פורבס (באנגלית)
1 2 3   סוכנויות הידיעות, מנכ"לית יוטיוב לשעבר ומהעובדות הראשונות בגוגל מתה מסרטן, באתר TheMarker‏, 10 באוגוסט 2024
↑  Sellers, Patricia (1 בפברואר 2012). "Before Google, the Wojcicki girls learned from Mom". Fortune Magazine. נבדק ב-4 באוקטובר 2014. {{cite web}}:  (עזרה)
↑  Nicole LaPorte, The Woman Behind The Superlatives: Three Things You Need To Know About Susan Wojcicki, Fast Company, ‏6 באוגוסט 2014 (באנגלית)
↑  "Our history in depth". Google. נבדק ב-4 באוקטובר 2014. {{cite web}}:  (עזרה)
↑  Facebook, פייסבוק
| --- | --- |
בקרת זהויות :  PLWABN: 9810646006805606  ISNI: 0000 0000 5117 0887  LCCN: no2008021048  VIAF: 31797327   WorldCat (עם VIAF): 31797327
אדין דז'קו

אֶדִין דְזֵ'קוֹ (בבוסנית: Edin Džeko; נולד ב־17 במרץ 1986 בסרייבו) הוא כדורגלן בוסני המשחק בעמדת החלוץ בפנרבחצ'ה ובנבחרת בוסניה והרצגובינה, בשתיהן הוא משמש כקפטן. דז'קו נחשב לאחד החלוצים הטובים ביותר בדורו. כמו כן הוא גם מלך השערים בכל הזמנים של נבחרת בוסניה.
קריירת המועדונים

דז'קו התחיל את הקריירה שלו במחלקת הנוער של מועדון הכדורגל הבוסני ז'לייזניצ'אר סרייבו. בשנת 2003 הוא עלה לקבוצה הבוגרת של המועדון, ושיחק תחילה בעמדת הקשר בטרם הוסט לעמדת החלוץ. הוא כבש שער אחד בלבד ב־20 משחקים במדי סרייבו בעונת 2004/2005 של ליגת העל הבוסנית, ובעונת 2005/2006 הושאל לקבוצת אוסטי נד לאבם.
לאחר שכבש שישה שערים ב־15 משחקים במדי אוסטי נאד לאבם, עבר דז׳קו עוד באותה עונה לטפליצה הצ׳כית. עד לסיום אותה עונה הוא כבש שלושה שערים במסגרת ליגת העל הצ'כית. עונת 2006/2007 הייתה טובה בהרבה עבור דז׳קו – הוא כבש 13 שערים, וסיים במקום השני בדירוג מלכי השערים של הליגה, אחרי לובוש פקה. יכולתו הטובה של דז׳קו משכה את עיניו של פליקס מגאת, מאמנה של וולפסבורג הגרמנית, שצירפה אותו לשורותיה בקיץ 2007 ושילמה תמורתו 4 מיליון אירו.
דז׳קו פתח בצורה עילאית את עונת הבכורה שלו בבונדסליגה, 2007/2008, כאשר כבש חמישה שערים ובישל שלוש פעמים ב־11 משחקיו הראשונים. הוא אף נבחר על ידי המגזין "Sportal" לחלוץ המצטיין בליגה בחצי הראשון של העונה. הוא סיים את העונה עם שמונה שערים ושבעה בישולים בליגה.
דז׳קו שיפר בצורה רבה את יכולתו בוולפסבורג בעונת 2008/2009, תוך שהוא משתף פעולה בחוד ההתקפה עם גראפיטה הברזילאי, ועם בוסני אחר שהצטרף לקבוצה, זואזדאן מיסימוביץ'. הוא כבש בעונה זו 26 שערי ליגה – מקום שני בדירוג מלכי השערים, אחרי גראפיטה – והיה שותף לזכייתה של וולפסבורג באליפות הבונדסליגה הראשונה בתולדותיה. השילוב של גראפיטה ודז׳קו, שכבשו יחד 54 שערים באותה עונה, היה מהמוצלחים בתולדות הכדורגל הגרמני. דז׳קו זכה בעקבות הצטיינותו בפרס כדורגלן העונה בגרמניה מטעם השחקנים, והיה מועמד גם לפרס כדור הזהב ב־2009.
בראשית עונת 2009/2010 כבש דז׳קו את שער הבכורה שלו בליגת האלופות, בהפסד 1–2 למנצ'סטר יונייטד. הוא כבש ארבעה שערים במסגרת שלב הבתים של הטורניר, אך לא עזר לקבוצתו שהודחה ממנו כבר בשלב זה.
בינואר 2011 עבר דז׳קו למנצ'סטר סיטי האנגלית, ששילמה תמורתו 27 מיליון לירות שטרלינג.
ב־12 באוגוסט 2015 הושאל לעונה אחת לרומא האיטלקית עם אופציית רכישה בתום העונה. ב־2 באוקטובר הודיעה רומא על כך שמימשה את אופציית הרכישה.
בעונת 2016/2017 הצטיין דז׳קו וסיים כמלך שערי הסרייה A עם 29 שערים, כשהוא עובר את דריס מרטנס, אנדרה בלוטי וגונזאלו היגוואין.
ב-11 באוגוסט 2021 הצטרף לאינטר כשחתם על חוזה לשנתיים. ב-21 באוגוסט, בהופעת הבכורה בליגה, כבש גם שער בכורה בניצחון 0–4 על גנואה.
ב-22 ביוני 2023 חתם דז'קו בפנרבחצ'ה לשנתייים.
נבחרת בוסניה

בצעירותו היה דז׳קו חלק מנבחרת בוסניה עד גיל 19. הוא שיחק מאוחר יותר גם בנבחרת עד גיל 21, והבקיע שני שערים במסגרת מוקדמות אליפות אירופה עד גיל 21 2007. הוא סייע לבוסניה להעפיל עד לפלייאוף מול צ׳כיה, שם היא הפסידה 2–3 בסיכום המשחקים ולא עלתה לאליפות אירופה.
את הופעת הבכורה שלו בנבחרת הבוגרת של בוסניה ערך דז׳קו במשחק מול נבחרת טורקיה ביוני 2007, במסגרת מוקדמות יורו 2008. הוא הפגין יכולת מצוינת בהופעת הבכורה שלו בנבחרת, והבקיע שער בניצחון 2–3. במסגרת הופעות נבחרתו במוקדמות מונדיאל 2010 הבקיע דז׳קו תשעה שערים, שהציבו אותו במקום השני, בצוותא עם ויין רוני האנגלי, בדירוג מלכי השערים של המוקדמות באירופה – אחרי תאופניס גקאס היווני. במסגרת אותם משחקי מוקדמות סייע דז׳קו לנבחרתו להגיע למשחקי הפלייאוף על ההעפלה למונדיאל, מול נבחרת פורטוגל, כאשר נחשב לאחד מהשחקנים המובילים בסגל כשרוני במיוחד של בוסניה. עם זאת, הוא לא הצליח להעפיל עם נבחרתו למונדיאל, לאחר הפסדים בתוצאה 0–1 בשני מפגשי הפלייאוף.
נבחרת בוסניה העפילה למונדיאל 2014 מהמקום הראשון בבית בשלב המוקדמות כשדז׳קו כובש 10 מ־30 השערים שהבקיעה נבחרתו. בוסניה שובצה במונדיאל בבית ו׳ עם ארגנטינה, ניגריה ואיראן, סיימה במקום השלישי בבית והודחה. בשלב הבתים כבש דז׳קו שער אחד מתוך ארבעת השערים שהבקיעה נבחרתו בטורניר, בניצחון 1–3 נגד איראן.
במוקדמות יורו 2016 סיימה נבחרת בוסניה במקום השלישי בבית והעפילה לשלב ההצלבה, שבו הודחה לאחר הפסד בסיכום צמד משחקים נגד נבחרת אירלנד. דז׳קו כבש בקמפיין 8 שערים, בהם שלושער נגד נבחרת אנדורה.
הערות שוליים

↑  UEFA.com, The official website for European football, UEFA.com (באנגלית)
↑  Trambak Bhattacherjee, An unsung ‘champion’ at his peak, www.millenniumpost.in, ‏2023-06-09 (באנגלית)
| נבחרת בוסניה והרצגובינה – מונדיאל 2014 |
| --- | --- | --- |
|  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' |  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' | בוסניה והרצגובינה |
| מלך השערים של גביע אופ"א והליגה האירופית |
| --- | --- | --- |
| גביע אופ"א | 1972: ברונדל • 1973: היינקס ויורינג • 1974: שונמאקר • 1975: היינקס • 1976: חילס • 1977: באוולס • 1978: דייקרס ופונטה • 1979: סימונסן • 1980: הנס וניקל • 1981: וארק • 1982: נילסון • 1983: פיליפוביץ' • 1984: נילאשי • 1985: באהטיץ' ובאניסטר • 1986: אלופס 1987: קסקאוול, האוטמן, קיפט ורנטאנן • 1988: ברייל וסרוואקוס • 1989: גוטשואו • 1990: גץ ורידלה • 1991: פלר • 1992: סאונדרס • 1993: באטיקל • 1994: ברגקאמפ ושמיט • 1995: קירסטן • 1996: קלינסמן • 1997: גאנץ • 1998: גיבארש • 1999: קייזה, קובצ'ביץ' וקולאוויק   2000: קובצ'ביץ' • 2001: ברבאטוב ובולו • 2002: ואן הוידונק • 2003: דרליי ולארסון • 2004: אנדרסון • 2005: שירר • 2006: דלגאדו • 2007: פנדיאני 2008: פוגרבניאק וטוני • 2009: ואגנר לאב |  |
| הליגה האירופית | 2010: קרדוסו ופיסארו • 2011: פלקאו • 2012: פלקאו • 2013: קוז'אק • 2014: סוריאנו • 2015: אלן ולוקאקו • 2016: אדוריס • 2017: דז'קו וג'וליאנו • 2018: אדוריס ואימובילה • 2019: ז'ירו • 2020: פרננדש • 2021: מיוראל, מורנו, פיזי ויאזיג'י • 2022: טברנייר • 2023: רשפורד ובוניפייס • 2024: אובאמיינג |  |
אדריאנו קורייאה קלארו

אדריאנו קורייאה קלארו (בפורטוגזית: Adriano Correia Claro; נולד ב-26 באוקטובר 1984 בקוריטיבה, ברזיל) הידוע בשמו הפרטי, הוא עבר כדורגלן ברזילאי ששיחק בעמדות המגן והקשר.
תארים

אליפות מדינת פרנה: 2003, 2004
גביע אופ"א: 2005/2006, 2006/2007
הסופר קאפ האירופי: 2006
סגנות: 2007
גביע המלך הספרדי: 2006/2007, 2009/2010
הסופר קאפ הספרדי: 2007
אליפות ספרד: 2010/2011, 2012/2013, 2014/2015, 2015/2016
ליגת האלופות: 2010/2011, 2014/2015
גביע המלך הספרדי: 2011/2012, 2014/2015, 2015/2016
הסופר קאפ הספרדי: 2010, 2011, 2013
הסופר קאפ האירופי: 2011, 2015
אליפות העולם לקבוצות: 2011, 2015
אליפות טורקיה: 2016/2017
גביע העולם עד גיל 20: 2003
קופה אמריקה: 2004
הערות שוליים

↑  כתבה באתר הרשמי של ברצלונה
| נבחרת ברזיל – קופה אמריקה 2004 (מקום ראשון) |
| --- | --- | --- |
|  1 ז'וליו סזאר •  2 מנסיני •  3 לואיזאו •  4 חואן •  5 רנאטו •  6 גוסטבו נרי •  7 אדריאנו •  8 קלברסון •  9 לואיס פביאנו •  10 אלכס •   11 אדו •  12 פאביו • 13 מאייקון •  14 בורדון • 15 כריס • 16 דודו סראנסה • 17 אדריאנו קורייאה • 18 ז'וליו בפטיסטה • 19 דייגו • 20 פליפה • 21 ריקרדו אוליביירה • 22 ואגנר לאב • מאמן: פריירה |  1 ז'וליו סזאר •  2 מנסיני •  3 לואיזאו •  4 חואן •  5 רנאטו •  6 גוסטבו נרי •  7 אדריאנו •  8 קלברסון •  9 לואיס פביאנו •  10 אלכס •   11 אדו •  12 פאביו • 13 מאייקון •  14 בורדון • 15 כריס • 16 דודו סראנסה • 17 אדריאנו קורייאה • 18 ז'וליו בפטיסטה • 19 דייגו • 20 פליפה • 21 ריקרדו אוליביירה • 22 ואגנר לאב • מאמן: פריירה | ברזיל |
| נבחרת ברזיל – קופה אמריקה 2011 |
| --- | --- | --- |
|  1 ז'וליו סזאר •  2 אלבס •  3 לוסיו •  4 טיאגו סילבה •  5 לייבה •  6 סנטוס •  7 רוביניו •  8 רמירס •  9 פאטו •  10 גאנסו •   11 ניימאר •  12 ויקטור • 13 מאייקון •  14 לואיזאו • 15 סנדרו • 16 אלאנו • 17 אליאס • 18 מורה • 19 פרד • 20 ז'אדסון • 21 אדריאנו • 22 ז'פרסון • 23 לואיז • מאמן: מנזס |  1 ז'וליו סזאר •  2 אלבס •  3 לוסיו •  4 טיאגו סילבה •  5 לייבה •  6 סנטוס •  7 רוביניו •  8 רמירס •  9 פאטו •  10 גאנסו •   11 ניימאר •  12 ויקטור • 13 מאייקון •  14 לואיזאו • 15 סנדרו • 16 אלאנו • 17 אליאס • 18 מורה • 19 פרד • 20 ז'אדסון • 21 אדריאנו • 22 ז'פרסון • 23 לואיז • מאמן: מנזס | ברזיל |
בוטושאן (כדורגל)

בוטושאן (ברומנית: Fotbal Club Botoșani) המכונה בוטושאן, (ברומנית: FC Botoșani) או בפשטות Botoșani, הוא מועדון כדורגל רומני מהעיר בוטושאן, המשחק בליגת העל הרומנית.
היסטוריה

לפני מלחמת העולם השנייה, הקבוצה המקומית של העיר הייתה ונוס. לאחר סיום המלחמה, הקבוצה נקראה Flamura Roșie, לאחר מכן ,Textila ולאחר מכן Unirea, ושיחקה בעיקר בליגות חובבים ובליגה הרומנית השלישית. ב-1973 שונה שם הקבוצה ל- CS Botoșani. בעונת 1974/1975 היא סיימה במקום הראשון בליגה השלישית ועלתה לראשונה לליגת המשנה הרומנית, ונשרה לאחר עונה אחת. בוטושאן שיחקה בליגה השנייה במשך 11 עונות, בתום עונת 1989/1990 ירדה הקבוצה לליגה השלישית ולאחר מכן לרביעית, והמועדון החליט על פירוק.
היסטוריה > הקמה מחדש ועלייה לליגה הראשונה

מועדון הכדורגל החדש בוטושאן הוקם בשנת 2001 בתמיכת המועצה המקומית. הקבוצה שיחקה בליגה השנייה של הכדורגל הרומני במשך תשע עונות רצופות. ובעונת 2005/2006 היא סיימה במקום הרביעי, שהיה המיקום הגבוה ביותר של המועדון, עד לעונת 2012/2013 אז סיימה במקום הראשון ועלתה לראשונה בתולדותיה לליגת העל הרומנית, והייתה לקבוצה הראשונה ממחוז בוטושאן שמשחקת בליגה הבכירה ברומניה.
המועדון ערך את הופעת הבכורה בליגה הראשונה ב-21 ביולי 2013, וסיימה בתיקו 0-0 עם צ'.פ.ר. קלוז'. במחזור הבא, ב-26 ביולי, ניצחה הקבוצה לראשונה משחק בליגה הבכירה כשניצחה 1–2 את גז מתאן מדיאש. הקבוצה הצליחה להישאר בליגה בסיום העונה וסיימה במקום ה-12.
בעונת 2014/2015, העונה השנייה של המועדון בליגה הראשונה, הקבוצה העפילה לראשונה לליגה האירופית לאחר שמספר מועדונים לא הצליחו להשיג את האישורים הנדרשים. הקבוצה סיימה בליגה במקום השמיני.
ב-2 ביולי 2015 ערך המועדון את הופעת הבכורה שלו בתחרויות אירופיות, בסיבוב המוקדמות הראשון של הליגה האירופית בתיקו 1-1 נגד ספרטקי צחינוואלי הגאורגית. המשחק השני שהתקיים בגאורגיה, השיגה הקבוצה את הניצחון האירופי הראשון שלה כשניצחה 3–1 ועלתה לסיבוב השני שם הודחה על ידי לגיה ורשה לאחר 0–4 בסיכום שני המשחקים.
את עונת 2019/2020 סיימה הקבוצה במקום הרביעי, ובכך השיגה את המיקום הגבוה ביותר בתולדות המועדון, והעפילה פעם נוספת לליגה האירופית, בפעם השנייה בתולדות המועדון. בסיבוב הראשון הדיחה בוטושאן את אורדבסי שימקנט הקזחית, בטרם הודחה על ידי שקנדיה הצפון מקדונית.
הערות שוליים

↑  FC Botoşani e prima echipă promovată matematic în viitoarea ediţie a Ligii 1: "Ole, ola, Botoşaniul e în "A"!", GSP (ברומנית)
↑  Cine va reprezenta Liga 1 in cupele europene: FC Botosani, in Europa League, sport.hotnews.ro (ברומנית)
אבנט (בגד כהונה)

| --- | --- |

 סוג:  לבוש דתי, אבנט 
 מיוצר מ:  רקמה צבעונית
 חלק גוף:  מותניים
 ייעוד:  קשירת הכתונת
 חלק מ:  בגדי כהונה
 
ערך זה עוסק בבגד כהונה מקראי. אם התכוונתם לפריט לבוש, ראו .
על פי תיאורי המקרא, אבנט היה החגורה אותה הכהנים חגרו על כותנתם בשעת העבודה במקדש. אבנט הוא אחד מארבעה בגדי הכהונה של הכהן ההדיוט, ומשמונה בגדי הכהונה של הכהן הגדול.
גזרון

המילה קימת טרם מגעם של אנשי יהודה עם הפרסים. המילה "אבנט" נשאלה לעברית מן המצרית העתיקה
הציווי

הציווי על עשיית האבנט מופיע בפרשת תצווה: ”ואלה הבגדים אשר יעשו, חשן ואפוד ומעיל, וכתנת תשבץ מצנפת ואבנט”. בהמשך, בפרשת פקודי מתוארת עשיית האבנט: ”ואת האבנט שש משזר, ותכלת וארגמן ותולעת שני מעשה רקם”.
אבנט של כהן גדול

ישנם שלושה מיני אבנטים בבגדי הכהונה: אבנט של כהן גדול בכל ימות השנה, אבנט של כהן גדול ביום הכיפורים ואבנט של כהן הדיוט.
האבנט שחגר הכהן הגדול בכל ימות השנה, פרט ליום הכיפורים, היה עשוי מארבעה מיני חוטים: פשתן (הקרוי בלשון הכתוב 'שש משזר'), צמר צבוע בתכלת, צמר צבוע בארגמן וצמר צבוע בתולעת שני. אבנט זה נעשה מעשה רוקם, כפי שנאמר : "ואבנט תעשה מעשה רקם". בביאור רקימה זו נחלקו המפרשים: לדעת רוב הראשונים שזרו תחילה כל אחד מארבעה חוטים אלו משישה חוטים קטנים, ולאחר מכן שזרו את ארבעת החוטים ביחד, כך שנוצר חוט המורכב מעשרים וארבעה חוטים, ובו ארגו את האבנט. לעומתם, יש הסוברים שכל חוט נשזר משישה חוטים, אך לא שזרו את החוטים מהמינים השונים ביחד, אלא ארגו את האבנט מחוטי הפשתן, ולאחר מכן הוסיפו עליו מעשה רקמה משלושת מיני הצמר - תכלת, ארגמן ותולעת שני. כדעה זו משמע מתיאורו של יוסף בן מתתיהו, אלא שלדבריו הרקמה נעשתה גם מהפשתן: ”בתוך החגורה היו טוויים פרחים צבעוניים, עשויים שני וארגמן ותכלת ובוץ, ואילו השתי היה של בוץ בלבד”. קיימת הסכמה, כי אבנט זה היה עשוי כלאיים, שהרי היה בו צמר ופשתים יחדיו.
לעומת זאת, האבנט שחגר הכהן הגדול ביום הכיפורים, בזמן שעסק בעבודות המיוחדות ליום זה, היה עשוי מפשתן בלבד, ללא צמר, וכפי שנאמר: "ובאבנט בד יחגור".
אבנט של כהן הדיוט

נחלקו תנאים בתלמוד, האם האבנט של הכהן הדיוט היה דומה לאבנט אותו לבש הכהן הגדול בכל ימות השנה, והיה עשוי כלאיים, או שהיה עשוי רק מפשתן, בדומה לאבנט המיוחד של הכהן הגדול ביום הכיפורים. להלכה נפסק, שהאבנט של הכהן ההדיוט עשוי כאבנטו של הכהן הגדול בכל ימות השנה, וכך עולה מתיאורו של יוסף בן מתתיהו.
מראהו

אורך האבנט היה שלושים ושתים אמות, שהם כשישה עשר מטר בקירוב. רוחב האבנט, לפי הרמב"ם היה "כמו שלוש אצבעות" (בערך כשישה ס"מ; וראו בערך רשימת מידות, שיעורים ומשקלות בהלכה), ולפי יוסף בן מתתיהו "עד לארבע אצבעות לערך". עוד מובא בדברי יוסף בן מתתיהו, שהאבנט היה משתלשל עד הקרסוליים, אך בזמן שהכהן היה עוסק בעבודת הקרבנות, הוא היה מפשיל את החגורה על כתפו השמאלית, כדי שלא תפריע לו בעבודתו.
לבישתו

הכוהנים היו חוגרים את האבנט על כותנתם, מעל מותניהם, בגובה המרפק, והיו מסובבים אותו סביב גופם שוב ושוב, בשל אורכו. לאחר מכן הם היו קושרים אותו.
כאמור, האבנט הוא בגד כלאיים, ולכן אסור לכהן ללובשו מחוץ למקדש. לדעת הרמב"ם, האיסור נוהג גם במקדש, כל אימת שהכהן אינו עוסק בעבודה, אולם לדעת הראב"ד (שם), כל זמן שהכהן במקדש – מותר לו ללבוש את האבנט, למרות שאינו עובד באותו זמן.
כפרתו

לדעת חז"ל כל בגד מבגדי הכהונה מכפר על עוון מסוים. האבנט היה מכפר על הרהור רע שבלב שהרי היה נחגר כנגד הלב, ולפי דעה אחרת היה מכפר על הגנבים.
מקום שמירת האבנטים

האבנטים, כשאר בגדי הכהנים ההדיוטים, היו נשמרים בלשכת פנחס המלביש, שם היו חלונות (כעין ארונות קבועים בקיר) מיוחדים לאחסון האבנטים של כל משמר ומשמר, והיה כתוב עליהם 'אבנט'.
בשנים האחרונות שוחזרו בגדי הכהונה במכון המקדש, וביניהם גם האבנט.
ראו גם

בגדי כהונה
הערות שוליים

↑  מילים שאולות בעברית, באתר האקדמיה ללשון העברית, ‏19 ביוני 2018
↑  ספר שמות, פרק כ"ח, פסוק ד'
↑  ספר שמות, פרק ל"ט, פסוק כ"ט
↑  ספר שמות, פרק כ"ח, פסוק ל"ט
1 2 3  קדמוניות היהודים ג, ז, ב
↑  ספר ויקרא, פרק ט"ז, פסוק ד'
↑  תלמוד בבלי, מסכת יומא, דף י"ב, עמוד ב'
↑  משנה תורה לרמב"ם, ספר עבודה, הלכות כלי המקדש והעובדין בו, פרק ח', הלכה א'
↑  תלמוד ירושלמי, מסכת יומא,  פרק ז', הלכה ג'
↑  ספר עבודה, הלכות כלי המקדש והעובדין בו, פרק ח', הלכה י"ט
↑  משנה תורה לרמב"ם, ספר עבודה, הלכות כלי המקדש והעובדין בו, פרק י', הלכה א'
↑  ספר זרעים, הלכות כלאים, פרק י', הלכה ב'ספר עבודה, הלכות כלי המקדש והעובדין בו, פרק ח', הלכה י"ב
↑  תלמוד ירושלמי, מסכת יומא,  פרק ז', הלכה ג'
| בגדי כהונה |
| --- | --- | --- |
| בגדי כהן הדיוט | מכנסיים • כתונת • אבנט • מגבעת |  |
| תוספות לכהן גדול | מעיל • אפוד • חושן / אורים ותומים • ציץ • מצנפת |  |
קהילת אדרת אליהו

בית המדרש של הישיבה הגדולה.
הרב אליהו זילברמן דורש בבית כנסת החורבה ביום פתיחת בית הכנסת
קהילת אדרת אליהו (ידועה גם כקהילת זילברמן) היא קהילה חרדית בעיר העתיקה בירושלים מיסודו של הרב יצחק שלמה זילברמן, שמוסדותיה כוללים תלמוד תורה המכיל כ-250 ילדים והוא הת"ת הראשון בשיטת זילברמן, ישיבה גדולה וישיבה קטנה שבכל אחת מהן כמה עשרות תלמידים וכולל שבו כמאה אברכים. לקהילה אופי ליטאי הנוטה מעט לציונות תורנית. רב הקהילה כיום הוא הרב אליהו זילברמן שאף עומד בראשות הישיבה, ומנהל המוסדות הוא אחיו הרב יוסף זילברמן.